เรื่องร้องเรียน: แสงสว่างในสวนไม่มีเลย ไม่สามารถใช้งานได้อย่างปลอดภัย อาศัยแค่ไฟจากทางด่วนข้างบน ที่ส่องลงมา ประตูก็เปิดแค่บางฝั่ง
การดำเนินการของเจ้าหน้าที่: ฝ่ายรักษาความสะอาดและสวนสาธารณะ เขตราชเทวี ขอเรียนให้ทราบ ดังนี้  1. การซ่อมไฟฟ้าอยู่ระหว่างขอจัดสรรงบประมาณ ประจำปี 2567 เพื่อซ่อมแซมไฟฟ้าส่องสว่างภายในสวนราชเทวีภิรมย์  2. การเปิดประตูสวนราชเทวีภิรมย์ ได้มีมาตรการควบคุมการเข้า-ออกของรถทางเดียว เนื่องจากป้องกันไม่ให้มีการนำรถเข้าไปวิ่งบนลู่วิ่ง และทางเดิน เพื่อสร้างความปลอดภัยแก่ผู้ที่กำลังออกกำลังกาย และเพื่อความเป็นระเบียบเรียบร้อยภายในสวน แต่อย่างไรก็ดี ได้มีประตูสำหรับผู้ที่เดินเท้าเข้าสวนแล้ว (ประตูเล็กข้างประตูหลัก)   ในการนี้ จึงขออนุญาตกดเสร็จสิ้น เพื่อปิดเรื่องก่อน (ในระหว่างรอจัดสรรงบประมาณ) และขอบขอบคุณท่านที่ช่วยดูแลความเป็นระเบียบเรียบร้อย ของบ้านเมือง หากมีข้อสงสัยโปรดประสานมาที่ฝ่ายรักษาความสะอาดและสวนสาธารณะ หมายเลขโทรศัพท์ 02 3544197
ความเห็นของผู้แจ้ง: แค่เปลี่ยนหลอดไฟของโคมในสวน มันต้องรองบประมาณเป็นแสนเลยหรอ ต้องรอให้เกิดเหตุก่อน ค่อยแก่ใช่ไหม เด็กๆวัยรุ่นมาใช้งานแทบจะไม่มีแสงสว่างเลย อาศัยแค่ไฟที่ส่งจากทางด่วนลงมา
พื้นที่: แขวงมักกะสัน เขตราชเทวี กรุงเทพมหานคร